افغانستان تینچلیک ایشلر وزیری سلام رحیمی، طالبان گروهی بیلن یوزمه یوز اوچره شوو اوچون تیار ایکنلیکلرینی ایتدی.
رحیمی پایتخت کابلده قتنشگن بیر پروگرامده، امریکا قوشمه ایالتلری بیلن طالبان اورته سیده تینچلیک اوچره شوولریدن کیین طالبان بیلن افغانستان حکومتی اورته سیده یوزمه یوز اوچره شوولری نینگ باشله شینی کوتگن لیکلرینی بیلدیردی.
طالبان بیلن اوچره شوولرگه قتنشه دیگن هیئت رویخطی نینگ نهائی بولگن لیگینی افاده ایتگن رحیمی،
" طالبان گروهی بیلن یوزمه یوز اوچره شوو اوچون هیئتیمیز بیلن بیرگه لیکده تیارمیز" دیدی.
رحیمی، تینچلیک اوچره شوولری نینگ باشله شی اوچون طالبان نینگ اولاً آتشکیسین اعلان قیلیشی کیره ک لیگینی بیراق شدت نینگ کمه یتیریش نینگ بیر معناسی بولمه گنینی معلوم قیلدی.
اوتگن ییلی باشله گن و حلی گچه دوام ایتیب تورگن امریکا قوشمه ایالتلری – طالبان اورته سیده گی تینچلیک اوچره شوولری نینگ نهائی بولیشی نینگ آرتیدن افغانستان حکومتی بیلن طالبان اورته سیده اوچره شوولرنینگ باشله شی کوتیلماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
